Εξαιρετικός χώρος για τη άνετη διαμονή τεσσάρων ατόμων (εμείς είμασταν τρεις) . Το διαμέρισμα είναι ριζικά ανακαινισμένο (καινούργια δάπεδα, κουφώματα, μπάνια, κουζίνα) και βρίσκεται σε μια πολύ ήσυχη πολυκατοικία. Φωτεινό διαμέρισμα, από το μπαλκόνι βλέπεις τις αρχαιότητες της πλατείας Ναυαρίνου.
Η κουζίνα του έχει τον απαραίτητο εξοπλισμό, τα στρώματα στα κρεβάτια είναι σε αρίστη κατάσταση, το μπάνιο και το WC ωραιότατα. Όλα πάρα πολύ καθαρά.
Βγαίνοντας από την εξώπορτα της πολυκατοικίας έχεις όλο το κέντρο της πόλης γύρω σου.
Το αυτοκίνητο το αφήναμε στο πάρκινγκ της ΔΕΘ που είναι ανοικτό 24 ώρες, 8 λεπτά περπάτημα από το σπίτι.
Ευχαριστούμε πολύ την Ιωάννα για την φιλοξενία και στην επόμενη επίσκεψή μας στη Θεσσαλονίκη εδώ θα μείνουμε πάλι.